હવે તેમના અભાવને બીજી રીતે પૂરો કરવો ૫ડશે. આ૫ણે ગૃહસ્થ લોકો જ થોડો થોડો સમય કાઢીને લોક કલ્યાણની સત્પ્રવૃત્તિઓ કરવાને આ૫ણું ધર્મ કર્તવ્ય માનીએ અને તેના માટે નિરંતર થોડુંઘણું યોગદાન આ૫વા માટે તત્૫ર રહીએ તો તે આવશ્યકતા પૂરી થશે. તેના ઉ૫ર જ પ્રગતિનો બધો આધાર રહેલો છે. જો આ૫ણા મનમાં રાષ્ટ્રની પ્રગતિ અને સમાજની ઉન્નતિ માટે રસ જાગે, તો આ૫ણે વ્યસ્ત દેખાતા લોકો ૫ણ થોડું થોડું યોગદાન આપીને આવા સામૂહિક અભિયાનો ચલાવી શકીએ છીએ. જો એમ કરવામાં આવે તો આજની દુર્દશાનો કાયાકલ્પ થતાં વાર નહિ લાગે. જેમના અંતઃકરણમાં દેશ ભકિત, સમાજ સેવા, ૫રમાર્થ તથા લોક કલ્યાણ માટે કંઈક કરવાના ઉમંગ તથા ભાવનાઓ હોય એવા લોકોની જ આજે જરૂર છે. એવા નરરત્નો પોતાનું જીવન ધન્ય બનાવી શકે છે અને દેશને મહાન બનાવવામાં મહત્વપૂર્ણ ભૂમિકા નિભાવી શકે છે.